Paytextê Îngînîstanî London, bajarê Halle yê Almanya  û bajarê Melbournî yê Awusturya  de şehîdê hezîrane, Şêx Seîd û şehîdê Mamreşoyî ameyî yadkerdene.
Meclîsê Şarê Kurdî û Înîsîyatîfê Cinîyan ê Kurdan şexsê Zeynepe Kinaci (Zîlane) û şexsê Bektaş Ulger (Hasan) de şehîdê menga hezîrane bi merasîmêkî yad kerdî. Merasîm de fotografê Zepnepe Kinaci, Bektaş Ulger, Denîze Poyraz û Rayberê Şarê Kurdî Abdullah Ocalanî ameyî daliqnayene.
Merasîm de Aktîvîsta TJK-E Gonule Kaya, Endama Înîsîyatîfê Cinîyan ê Kurdan Besîme Başar, Vervatoxê Komîsyonê Keyeyanê Şehîdan Alî Poyraz, Endama Têgêrayîşê Şorişî yê Yewbîyayeyî yê Şaran Hêlîne Yoldaş qisey kerd û înan bale ante girîngîya xeta şehîdan ser, ard ziwan ke ganî xeta şehîdan ser o têkoşîn bêro berzkerdene. Merasîm pê deyîran qedîya.
Şaristanê Melborune yê Avusturalya de Şêx Seîd û embazê ci hetê Komîsyonê Perwerdeyî yê NavKurdî ra ameyî yadkerdene. Endamê Komîsyonî Mahmut Kahramanî pare kerd ke Şêx Seîdî ra nata kurdî bedelê pîlan danê û Kurdîstan yeno îşxalkerdene. Tarîxnas Namik Kemal Dîncîyî zî Zoomî ser o derheqê Serewedaritişê Şêx Seîd û tarîxê Kurdîstanî de qisey kerd.
Şaristanê Halle yê Almanya de Merkezê Komelê Demokratîkî yê Kurdan 7 şehîdê Mamreşoyî yad kerdî. Sîyasetmedar Kemal Altaşî merasîmê yadkerdişî de qisey kerd û îfade kerd ke dewleta tirke ya îşxalkere do vera gerîlayan bin bikewa. Merasîm de derheqê şehîdanê Mamreşoyî de sînevîzyonêk ame mojnayene.
